ماحولیات، جنگلات اور موسمیاتی تبدیلی کی وزارت
شرکاء نے ہندوستانی ہمالیائی خطے کے قدرتی وسائل کو برقرار رکھنے کے لیے ماحول دوست عادتوں کو اپنانے کی غرض سے لائف  کا عہد لیا
عالمی یوم ماحولیات  ملک بھر میں ماحولیات سے تعلق سے بیداری پیدا کرنا اور عمل کرنے کے لئے ایک ایسا موقع ہے، جس میں کروڑوں لوگ ایک ساتھ آتے ہیں۔ اس سال ماحولیات ، جنگلات اور موسمیاتی تبدیلی کی وزارت، حکومت ہند نے عالمی یوم ماحولیات 2023 کو مشن لائف کے تحت منانے کا عزم کیا ہے۔ لائف کا تصور یعنی ماحولیات کے لئے طرز زندگی کو عزت مآب وزیراعظم نے یو این ایف سی سی سی، سی او پی-26 کے تحت 2021 میں گلاسکو میں منعقدہ عالمی قائدین کے اجلاس میں متعارف کرایا تھا، جب انہوں نے پائیدار طرز زندگی اور عمل کو اختیار کرنے کے تعلق سے یہ کال دی تھی کہ اسے عالمی سطح پر اختیار کیا جانا چاہئے۔ اس تعلق سے لائف پر رَن اَپ تقریبات کے طور پر ملک بھر میں تقریبات کا انعقاد کیا جا رہا ہے، تاکہ بڑی تعداد میں لوگوں کو اس جانب راغب کیا جاسکے۔
1-فطری تاریخ کا قومی میوزیم 
پلاسٹک کچرے ، ہوائی آلودگی ، آبی آلودگی ، زراعت میں کیمیائی کھادوں کے استعمال وغیرہ سے فطرت کو بچانے کے لئے بیداری پیدا کرنے کی غرض سے آر جی آر ایم این ایچ ، سوائی مادھو پور نے میری لائف  کے حصے کے طور پر ‘‘دھرتی کرے پکار’’ پر ایک نکڑ ناٹک کا انعقاد کیا، جس میں سمر ویکیشن پروگرام کے شرکاء نے تقریبا 170 طلباء اور ناظرین کی موجودگی میں 27 مئی 2023 کو دو نکڑ ناٹکوں میں حصہ لیا۔
آر ایم این ایم بھوبنیشور نے نیما پارا ، پوری کے 123 طلباء کے ساتھ ایک اورنٹیشن سیشن کا انعقاد کیا، جس میں ماحولیات کے تعلق سے امید افزا گفتگو ہوئی۔ طلباء کے ساتھ عام لوگوں نے بھی مشن لائف  کے حصے کے طور پر اس تقریب میں شرکت کی۔
2- زولوجیکل سروے آف انڈیا
مشن لائف ‘صحت مند طرز زندگی اختیار کریں’ کے تحت ریکری ریشن کلب زولوجیکل سروے آف انڈیا نے ایک ہفتے تک چلنے والے ہیلتھ کیمپ کا انعقاد کیا، جس میں اختتامی پروگرام ہیلتھ چیک اپ تھا، جس کے تحت تمام ملازمین ، جن کی تعداد 200 کے قریب تھی، حصہ لیا۔ ڈاکٹر دھرتی بینرجی ڈائریکٹر زیڈ ایس آئی نے ، جنہوں نے ان تمام انعقاد میں سرگرم حصہ لیا ، کہا کہ ملازمین کو بیدار کرنے کا یہ پہلا قدم تھا، تاکہ ان میں سے ہر ایک ایک صحت مند طرز زندگی اختیار کرنے کی طرف راغب ہو سکے۔ اس سے مجموعی طور پر ان میں اہلیت پیدا ہو گی اور وہ زید ایس آئی میں تمام کام بہتر طور پر انجام دے سکیں گے۔ اس کیمپ میں جسم کا وزن ، بلڈ پریشر اور خون کے نمونوں کی جانچ کی بنیاد پر بہتر غذا استعمال کرنے کے لئے مشورے فراہم کئے گئے۔ ہیلتھ کیمپ ہفتے کا آغاز خون عطیہ کیمپ، میڈی ایشن کیمپ، اچھی صحت کے لئے موٹے اناج کی اہمیت پر گفتگو سے ہوا، اور اس کا اختتام ہیلتھ چیک اپ کے ساتھ ہوا۔
3- ہمالیائی ماحولیات کا جی بی پنتھ نیشنل انسٹی ٹیوٹ 
ہمالیائی ماحولیات کے جی بی پنتھ نیشنل سینٹر کے ہماچل ریجنل سینٹر نے مشن لائف تھیم کے تحت ‘صحت مند طرز زندگی اختیار کریں’ کے موضوع پر بیدا ری پیدا کرنے اور کارروائی مہم و کمیونٹی شراکت داری پروگرام کا انعقاد کیا۔ انسٹی ٹیوٹ کے مجموعی طور پر 35 شرکاء پروگرام میں شامل ہوئے، جن میں تحقیق کار ، معاون اسٹاف ، فیکلٹیوں اور نارائنی پنچایت کی خواتین کی نمائندوں نے شرکت کی۔ تمام شرکاء نے ہمالیائی خطے میں قدرتی وسائل کی پائیداری کے لئے ماحول دوست عادتوں کو اپنانے کے لئے لائف عہد لیا۔
ہمالیائی ماحولیات کے نیشنل انسٹی ٹیوٹ  نے ہریالی دیوی لینڈ اسکیپ، ضلع ردر پریاگ اترا کھنڈ میں عوامی بیداری کا ایک دوسرا پروگرام منعقد کیا، جس میں لائف مشن کے تحت بیداری پیدا کرنے کی غرض سے لوگوں کو ترغیب دی گئی ، جس میں این آئی ایچ ای کے ڈائریکٹر، اکائیاں ، تحقیق کار ، معاون اسٹاف اور ٹاٹا انسٹی ٹیوٹ آف سوسل سائنسز کے عملے اور مقامی گاؤں کے لوگوں نے بڑی تعداد میں شرکت کی۔ تمام شرکاء نے ماحول دوست عادتیں اپنانے کے لئے لائف عہد لیا۔
4- پائیدار ساحلی مینجمنٹ کے لئے قومی سینٹر 
کُڈا لور ضلع میں پرانے شہر میں ماہی گیر برادری نے مشن لائف تھیم کو فروغ دینے کی ایک دوسری کوشش این سی ایس سی ایم کی جانب سے شروع کی گئی ۔ کڈا لور ضلع ہندوستانی ریاست تمل ناڈو کے جنوبی حصے میں واقع ہے اور ریاست میں ایک اہم ساحلی ضلع ہے۔ یہ ضلع تمل ناڈو میں سب سے زیادہ مچھلی پیدا کرتا ہے اور یہاں بڑی تعداد میں ماہی گیر برادری آباد ہے۔ اس کے ساتھ ساتھ ہندوستان بھر کے لوگوں اور گھریلو سیاحوں کی توجہ مرکوز کرنے والے بہت سے سیاحتی مقامات بھی اس ضلع میں واقع ہیں۔ کڈّا لور ضلع میں 58 کلو میٹر طویل ساحلی علاقہ پڑتا ہے اور اس میں مچھلی پکڑنے کے 49 گاؤں ہیں، جس میں 47 ہزار کے قریب ماہی گیروں کی آبادی ، ان میں سے 23 ہزار 840 سرگرم ماہی گیر ہیں اور تقریبا 15 ہزار خاتون ماہی گیر مچھلی پکڑنے کی سرگرمیوں میں شامل رہتی ہیں۔ یہاں 235 مشینی مچھلی پکڑنے والی کشتیاں ہیں اور 2345 ایف آر پی کشتیاں ہیں۔ اس کے ساتھ ساتھ 1906 غیر مشینی کشتیاں ہیں، جو اس ضلع میں مچھلی پکڑنے کی سرگرمیوں میں شامل ہیں۔
این سی ایس سی ایم کے سائنس دانوں نے تقریبا 50 ماہی گیروں ، خشک مچھلی کے گوداموں کے مالکان اور برف پلانٹوں کے مالکان کو مشن لائف تھیم کے بارے میں حساس بنانے کی غرض سے اس پہل کا استعمال کیا۔ اس کے ساتھ ہی ساتھ انہیں ماحولیات دوست ماہی گیری ، ہائی جینک فش ہینڈلنگ اور پروسیسنگ ، توانائی اور پانی کے تحفظ سے متعلق ماحول دوست رویہ اپنانے کی ترغیب دی گئی۔ این سی ایس سی ایم کے ماہرین نے پلاسٹک سے پیدا ہونے والی آلودگی ، خاص طور سے ساحلی ماحولیات کو آلودہ کرنے میں مائیکرو پلاسٹک کے استعمال سے پیدا ہونے والے خطرات سے انہیں آگاہ کیا گیا، ساتھ ہی فوڈ چین میں نامیاتی عناصر کے استعمال سے متعلق انہیں حساس بنایا گیا۔ تقریب کے حصے کے طور پر این سی ایس سی ایم کے اسٹاف نے ماہی گیر برادری کو ماہی گیری سے متعلق کوڑا کرکٹ پر قابو پانے کے لئے مینجمنٹ حکمت عملی اپنانے کی ضرورت سے آگاہ کیا۔ اس کے ساتھ ہی ساتھ شفاف سمندر پہلو، جیسے و ‘‘فشنگ فار لِٹر’’ سے بھی انہیں آگاہ کیا گیا، تاکہ وہ ایف آر ایل کی طرف دو بارہ لوٹ سکیں۔ اس کے علاوہ ساحلی کناروں پر مبنی ریسپشن سہولیات  اور کلکٹنگ ان آف لائف کو بھی اپنانے پر زور دیا تاکہ معیشت کو رفتار دی جاسکے اور ساحلی ماحولیات کو پلاسٹک کے کچرے سے آزاد کیا جاسکے۔ مزید بر آں این سی ایس سی ایم کے سائنس دانوں نے اس بات پر بھی زور دیا کہ اس طرح کی کارروائیوں سے ایف آر ایل کے ویلیو چین کو بھی فروغ دیا جاسکتا ہے، جو ماہی گیری پر پابندی کی مدت کے دوران آمدنی کا ذریعہ ہوتا ہے۔ اس کے ساتھ ساتھ یہ بھی مشورہ دیا گیا کہ ماہی گیری پر پابندی کے دوران ماہی گیری برادری اضافہ آمدنی اور روزی روٹی کو چلانے کے لئے ویلیو ایڈڈ مچھلی کی مصنوعات کا بھی استعمال کرسکتے ہیں۔ اس تقریب میں ماہی گیر برادری کو ساحلی عادتوں ، موسمیاتی تبدیلی، اور فطرت کے ساتھ زندگی میں خیر سگالی پیدا کرنے کی غرض سے حساس بنانے کے لئے آسان طریقے سے سمجھا یا گیا۔ اس کے ساتھ ساتھ پائیدار ماحولیات دوست طرز زندگی کو فروغ دینے کے لئے لائف تھیم پر پوسٹر اور کتابچوں کے ذریعہ ایک نمائش بھی رکھی گئی ۔ لائف کے تعلق سے عہد لینے اور دستخطی مہم میں شامل کرنے پر ماہی گیر برادری نے مسرت کا اظہار کیا اور لائف مشن کے لئے اپنی حمایت کا اعلان بھی کیا۔
5- بوٹونیکل سروے آف انڈیا
مشن لائف سے متعلق عوامی بیداری پیدا کرنے کے لئے بی ایس آئی سولن آفس مشن لائف نے آج سولن شہر کے مختلف مقامات پر مہم چلائی۔
۔۔۔۔۔۔۔۔۔۔۔۔۔۔۔۔۔۔

U-5575
(Visitor Counter : 39